
Abstract: This paper explores the methodological and discursive transition in Aurel 
Voina 's theoretical conceptualisation of cosmetic science. The primary focus is the 
rewriting of personal and professional identity, assessing how Aurel Voina negotiated his 
conceptual and practical expertise from his role as eugenics ideologue and policy maker in 
the interwar era, to a much more marginal position as medical professional in Communist 
Romania. The aim is to identify common elements and identify how deep did the historical 
manipulation protrude. This paper thus offers a closer view of political changes 
determining calibrations in physical and conceptual self-representation, considering 
concepts of fluid identity and manipulation of memory. 


Keywords: cosmetology, cosmiatry, Aurel Voina, eugenics, interwar, Communism, Romania 


În introducerea volumului său Îngrijirea tenului, Aurel Voina declara că trăia 
într-o eră caracterizată prin „avântul culturii fizice”, iar „reabilitarea” mai ales 
spirituală a corpului omenesc poate fi asemănată cu cea din perioada Renașterii. 
Considerând popularitatea educației fizice şi „progresele uimitoare ale medicinei”, 
autorul și-a exprimat speranța că „omul de mâine va fi mai desăvârşit fizicește 
decât semenul său de azi”. lar știința care ar aduce „contribuţii prețioase la 
perfecţionarea generaţiilor viitoare” era tocmai eugenia, sub auspiciile căreia 
viitoarele generaţii „se vor naște în condiţii fizice şi sufletești din ce în ce mai 
bune”!. După cum detalia şi în 1947 în introducerea primului volum din Colecţia 
Sănătății editată de Voina la Editura Gorjan, igiena, înțeleasă ca prevenţie, este un 
element esenţial din viaţa fiecărui om. Medicii și specialiştii repară doar și oferă 
condiţiile necesare „pentru prevenirea bolilor şi prelungirea vieţii”, dar pentru ca o 
societate să atingă „starea sanitară colectivă”, fiecare individ trebuie să participe 
activ la „apărarea” sănătăţii personale şi colective?. Igiena fizică, detaliază autorul, 
este echivalentul trupesc al efectului moralei asupra sufletului”. Cosmetica devenea 
deci o practică spirituală pentru optimizarea fizică şi morală a descendenților. 

Această lucrare face parte dintr-o cercetare mai largă asupra conexiunilor 
discursive şi practice dintre frumuseţe şi modă pe de o parte şi politică și ideologie 


* Cercetător independent pe studii de modă. Doctorat la University of the Arts London, 
London College of Fashion; e-mail: s.andrass Qarts.ac.uk. 

! Aurel Voina, Îngrijirea tenului, București, Edit. Cugetarea — Georgescu Delafias, 1938, p. 5. 

2 Idem, Alimentaţia raţională în împrejurările actuale, Bucureşti, Edit. Gorjan, 1947, p. 5. 

3 Ibidem, p, 6. 

de cealaltă parte. Studiul de față pornește de la accepțiunea istoriei ca 
„subiectivitate implicată”, după cum o descrie Paul Ricoeur, „corespunzătoare 
exact obiectivităţii care se aşteaptă de la istorie”. Având în vedere posibilele 
pericole ale subiectivităţii, acesta a propus să se mai facă un pas înainte, spre o 
„subiectivitate gândită”, generată de „lectura şi din meditaţia asupra operelor 
istoricului”. Astfel obiectivitatea, sub toate aspectele sale, aparţine istoriei, pe 
când subiectivitatea este a istoricului”. Acestei idei i se suprapune și noţiunea 
avansată de Paul Ricoeur, cea de „memorie manipulată”€, posibila sursă a unei 
aşa-zise „subiectivităţi rele” care se îndepărtează de adevărul istoric în toate 
perspectivele sale. Din această cauză, lectura istoriei presupune o implicare activă 
în interpretarea textului, luând-se în considerare contextul original, posibilele 
elemente perturbatoare, folosindu-se perspectiva mai largă a prezentului. Acţiunea 
memoriei presupune două etape în funcţie de tipul de analiză. Dacă memoria este 
cognitivă, atunci intervine recunoaşterea, iar când analiza este pragmatică, se poate 
vorbi despre amintire; după cum a explicat Esteban Lythgoe5, tranziţia dintre cele 
două i-a permis lui Ricoeur să-şi desfășoare cercetarea în cadrul „fenomenologiei 
„omului capabil”. Dacă se apelează la interpretarea lui Jean Baudrillard a ceea ce 
acesta numește „sistemul obiectelor”, aplicată pe discurs ca obiect textual, atunci 
va trebui luat în considerare şi discursul despre discurs!. În cazul spaţiilor non- 
vestice, inclusiv al României, se mai poate observa şi o discrepanţă între discursul 
istoric oficial şi „interpretările alternative ale canoanelor naţionale”!!, ceea ce se 
poate extinde şi la reinventarea identitară. 

Această lucrare propune o lectură semiotică focalizată pe schimbarea retorică 
însumată de înlocuirea termenului de „cosmetologie” cu acela de „cosmiatrie”. În 
această situaţie particulară, va deveni relevantă chiar lipsa discursului, în sensul în 
care Voina, pentru un motiv sau altul, a decis radierea completă a trecutului său 
legat de eugenie, astfel devalizându-şi chiar și palmaresul profesional. În acest 
sens, conceptul de identitate fluidă, folosit în studiile de gen pentru a reformula 


+ Paul Ricoeur, Istorie şi adevăr, traducere de Elisabeta Niculescu, București, Londra, 
Anastasia, CEU Press, [1955] 1996, p. 32. 

5 Ibidem, p. 36. 

$ Paul Ricoeur, Memoria, istoria, uitarea, traducere de Ilie Gyuresik şi Margareta Gyuresik, 
Timişoara, Edit. Amarcord, [2000] 2001, p. 102. 

7 Paul Ricoeur, Istorie și adevăr, p. 32. 

8 Esteban Lythgoe, Social Imagination, Abused Memory, and the Political Place of History in 
Memory, History, Forsetting, „Etudes Ricoeuriennes / Ricoeur Studies”, vol. 5, nr. 2, 23 decembrie 2014, 
p. 35-47, DOI 10.5195/ERRS$.2014.249, p. 37. 

10 Vezi Jean Baudrillard, Sistemul obiectelor, traducere de Horia Lazăr, Cluj, Edit. Echinox, 
[1968] 1996, p. 108. 

imaginarul din perspectiva simbolisticii feministe!?, poate fi aplicat în contextul 
identităţii non-lineare, caracterizată de pluralitate motivată de considerente 
ideologice. Astfel memoria îşi dezvăluie legăturile complexe pe care le are cu 
politica, iar rescrierea sa, mai ales realizată în mod violent sau drastic, este de 
obicei rezultatul unui eveniment traumatic al colectivului, în special în urma unui 
război!5. Retorica sa poate fi analizată dual folosind cele două războaie mondiale 
drept repere pentru opera realizată de Docent Dr. Aurel Voina de la naşterea sa în 
1896, şi cea mult mai săracă a Dr. Aurel Voina după 1948, până la moartea sa în 
1964. Cele două personalități pot fi diferenţiate și după implicarea activă socială şi 
politică în timp de război, luându-se în considerare formarea profesională de după 
Primul Război Mondial. 

Printre reprezentanţii instituționali ai mișcării eugenice din România s-au 
numărat școala medico-socială din Cluj!*, condusă de medicul Iuliu Moldovan, 
preşedinte şi al societății ASTRA“, între 1933 şi 194716. Voina era secretarul 
Astrei!" şi colaborator permanent al revistei medico-sociale „Societatea de mâine”. 
EI a fost şi bursier al Diviziei Internaţionale de Sănătate a Fundaţiei Rockefeller!s. 
Stagiul său de cercetare sub forma unei anchete „cu ajutorul medicilor oficiali” 
s-a desfăşurat pe parcursul anului 1926 în Statele Unite ale Americii. Cercetarea 
s-a încununat cu un volum intitulat Prostituția si boalele venerice in Romania 
tipărit în condiţii de calitate superioară, la Tipografia Curţii Regale F. G6bl şi Fiii, 
cu diagrame realizate de I. Stoicescu!”. Toate acestea se înscriau în concepția sa 
generală despre igienă şi eugenie ca „două surse ale naţionalismului regenerativ 
şi progresului ştiințific”?0. 


2 Peter Brooker, A Glossary of Cultural Theory, ediţia a II-a, Londra, Arnold, [2002] 2003, 
p. 138-139. 

3 Jan-Werner Miiller, Introduction: the Power of Memory, the Memory of Power and the Power 
Over Memory, în vol. Memory and Power in Post-war Europe: Studies in the Presence of the Past, Jan- 
Werner Miller (ed.), Cambridge şi New York, Cambridge University Press, 2002, p. 1-35, p. 2. 

+ Gheorghe Banu, Medicina socială ca știință. Eugenia - Demografia, vol. Tratat de 
medicină socială, Casa şcoalelor, Bucureşti, 1944, p. 62. 

5 Asociaţia Transilvană pentru Literatura Română şi Cultura Poporului Român. 

6 „Repere cronologice”, Asociaţia Transilvană pentru Literatura Română şi Cultura 
Poporului Român, http://www.asociatiunea-astra.ro/site/repere.php, 13 septembrie 2016, data 
accesării 7 februarie 2018. 

7 Marius Turda, The History of East-central European Eugenics, 1900-1945: Sources and 
Commentaries, Londra şi New York, Bloomsbury Academic, 2015, p. 276. 

8 Fundaţia Rockefeller, „Voina, Dr. Aurel (Romania) — IHD”, https:// dimes.rockarch.org/ 
objects/EUR4dEQw644DMTM2PEb62x?category=  &limit=  40&query =voina, 2021, data 
accesării 7 mai 2021. 

9 Aurel Voina, Prostituţia si boalele venerice in Romania, Bucureşti, Tipografia Curţii 
Regale F. G5bl şi Fii, 1930, p. IV. 

% Marius Turda, Controlling the National Body: Ideas of Racial Purification in Romania, 
1918-1944, în vol. Health, Hygiene and Eugenics in Southeastern Europe to 1945, Marius Turda, 
Christian Promitzer, Sevasti Trubeta (ed.), NED-ediţie nouă, Budapesta şi New York, Central 
European University Press, 2011, p. 325-350, p. 329. 

Frumuseţea eugenică 


În a treia ediţie a manualului său de igienă pentru clasa a VIII-a din 1941, 
aprobat de Ministerul Culturii şi Cultelor, Voina şi-a clarificat perspectiva în 
legătură cu eugenia populaţiei. După acesta, sănătatea fizică, intelectuală şi morală 
a cetățeanului era „trinitatea” ce determina viitorul naţiunii. Sănătatea naţiunii, 
a continuat Voina, se păstra atât prin metode igienice pentru prevenire și accesibile 
tuturor, cât şi prin cele medicale pentru corectare și realizate doar de cei calificaţi. 
Era de datoria fiecărui individ să trăiască o viaţă igienică?!, iar „cetăţeanul luminat” 
Şi „românul adevărat” trebuia să înțeleagă că nu poate supraviețui decât în 
colectivitate. Etica juca un rol esențial în aspectul fizic datorită „caracterului său 
umanitar” adăugat valorii sale de morală şi igienă înaltă”. Maria Bucur a subliniat 
accentul pe o „perspectivă inter-generaţională” a acestui manual sărac în „metode 
curative”. De altfel, „inserarea eugeniei în predarea biologiei la clasele primare” 
era o practică des întâlnită a eugeniştilor de pretutindeni”. 

După cum detaliase Voina și în Igiena tenului, instinctul de conservare este acela 
care îi determină pe indivizi să creeze relații de lungă durată cu o persoană de sex opus, 
chiar dacă nu întotdeauna finalizate prin căsătorie. Mai mult, decizia căsătoriei s-ar lua 
din considerente aşa-zis inferioare, de cele mai multe ori economice, nefiind motivată 
de căutarea perfecțiunii mentale, fizice și morale. Totuși, trăsăturile fizice ar fi motive 
importante pentru căsătorie, astfel explicându-și biologic și social de ce femeile se 
străduiesc să-şi păstreze frumuseţea cât mai mult timp posibil, eliminând orice ar 
deranja acest efort, chiar şi inteligenţa”. În versiunea mult mai politică a teoriei sale 
enunțată în Manualul de igienă sus-menţionat, pentru crearea acestui „român adevărat 
luminat”, Voina s-a declarat fără echivoc susținător al ideii de construire a unei națiuni 
axate pe fii, adică pe membrii activi ai societății de sex masculin, contrastând cu 
pasivitatea şi sacrificiul femeilor ideale în acest context. Aceşti fii ar fi sănătoşi moral 
şi intelectual?5, iar sistemul tehnocratic de guvernare ar fi sub oblăduirea celor care 
înţeleg biologia ereditară şi implementarea sa corectă”. 

Datorită împletirii de multe ori voite a elementelor de igienă socială, sănătate 
şi politică, discursul eugenic din România interbelică a devenit atât de ambiguu 
încât lăsa loc unor eventuale calibrări viitoare. Eugenişti precum Voina insistau 
deja pe ideea că sănătatea mintală şi trupească se puteau obține doar prin atingerea 
perfecțiunii ereditare. După cum a explicat în introducerea volumului Îngrijirea 


2! Aurel Voina, Igiena pentru clasa VIII secundară de băieți şi fete, ediţia a III-a, București, 
Edit. Cugetarea — Georgescu Delafras, 1941, p. 3 [infra: Igiena pentru clasa VIII ...]. 

2 Ibidem, p. 4. 

23 Maria Bucur, Eugenie şi modernizare în România interbelică, laşi, Edit. Politom, 2005, 
p. 24124. 

24 Aurel Voina, Îngrijirea tenului, p. 1-8. 

25 Aurel Voina, Igiena pentru clasa VIII ..., p. 3. 

25 Maria Bucur, op.cit., p. 296-297. 

tenului, grija idealului eugenic era pentru viitor, nu pentru prezent. Pe lângă scurta 
introducere, volumul oferă o conceptualizare a frumuseţii şi legătura ei cu viaţa ca 
„luptă permanentă” de supravieţuire şi perpetuare a speciei. Folosind perspectiva 
eredității, Voina sublinia faptul că atât calitățile cât şi defectele „trupeşti sau 
intelectuale şi morale” determinau, în termeni darwinişti, selectarea unui „tovarăș 
de sex opus” apt pentru a oferi „garanţii suficiente că urmaşii vor fi sănătoși, 
inteligenți şi frumoși”?7. 

Soluția propusă era implementarea unor schimbări subtile, dar susținute în 
prezent, care să păstreze o imagine clară asupra tuturor consecințelor posibile. 
Astfel, această purificare cugenică din prezent ar duce cu siguranţă la o generaţie 
viitoare sănătoasă, superioară din punct de vedere fizic, intelectual şi moral”. Din 
perspectiva sa, viaţa se definea evoluționist prin supraviețuirea celor adaptaţi, mai 
ales din punct de vedere fizic. Scopul supravieţuitorului ar fi să atingă o stare de 
perfectă sănătate trupească, asigurându-se că generațiile viitoare vor putea atinge 
cea mai înaltă stare de perfecţiune posibilă ştiinţific. Componentele corpului 
sănătos, a explicat Voina, puteau fi dobândite sau genetice, iar dacă se identificau 
în istoria genetică trăsături definite drept defecte, individul putea şi trebuia să le 
corecteze pe parcursul vieţii sale”. 

Voina a publicat şi în 1959 un volum pe tema frumuseţii, ce cuprindea de 
această dată atât îngrijirea părului, cât și cosmetica. Introducerea debuta cu o 
axiomă a poetului latin Publius Syrus, tradusă de autor drept „faţa frumoasă este o 
recomandaţie tăcută”, ceea ce poate fi și un rezumat al metodologiei folosite în 
toate textele sale despre frumuseţe. Astfel, „în unele împrejurări” frumuseţea putea 
avea „0 oarecare importanță”, dar și în proporții impresionante, aceasta nu 
substituia calităţi „din care decurg realizări folositoare şi constructive pentru 
individ și colectivitate”. După părerea sa, o femeie putea fi numită frumoasă chiar 
dacă însuşirile sale nu erau desăvârşite printr-o cultivare corectă a însuşirilor „cu 
care este înzestrată prin îngrijiri raţionale”. La polul opus se afla femeia frumoasă 
fizic, „dar prea sigură de sine şi nepăsătoare față de cerințele igienice și 
cosmetice”, al cărei aspect fizic plăcut „se stinge devreme”. Grija față de frumuseţe 
era datoria „elementară, plină de sobrietate” a fiecărui individ, de a evita „să 
pornească de la preocupări uşuratice”, cum ar fi „găteala superficială”. Metoda de 
obținere a frumuseţii „reale” era dobândirea și menținerea unui aspect armonios 
prin îngrijirea corectă a „feţei, a părului şi a întregului corp călit prin cumpătare și 
viață activă”. De asemenea, pentru autor, era de datoria oricărei tinere care se 
pregătea pentru căsătorie „să se prezinte îngrijită în faţa viitorului soț”, valabilă 
apoi pentru ambii soți „ca un stimulent reciproc, de importanță în armonia 
conjugală”. Tinerele femei căsătorite, continua acesta, aveau obligaţia să păstreze o 
„cochetărie discretă”, adică „înclinarea reţinută de a plăcea” lipsită de agresivitate 


27 Aurel Voina, Îngrijirea tenului, p. 7. 
2% Ibidem, p. 34. 
% Ibidem, p. 7. 

sau de „atitudinea oarecum căutată” de a fi plăcute cu orice preţ”. Autorul a 


menţionat femeile pentru care „instinctul de cochetărie” era atât de înrădăcinat, 
încât rămânea activ chiar în condiţii disciplinare, „în închisoare sau în azilele de 
alienaţi”S!. Dar îngrijirea „raţională” a tenului și părului rămânea şi după douăzeci 
de ani o „necesitate imperioasă pentru orice femeie” de orice vârstă, mai ales 
pentru cele aflate în câmpul muncii”?. Încă din 1936, Voina propunea înfiinţarea 
unor aşa-numite „oficii eugenice” care să se ocupe de „igiena rasială aplicată” a 
cuplurilor înainte şi după căsătorie“, folosind practici creştine adaptate eugeniei în 
sensul de „religie psihofizică”, noua instituție spirituală „etică de înaltă valoare 
altruistă şi umanitară”. Acest tip de limbaj se poate asocia și ideii de „fascism 
cleric” până la momentul în care se are în vedere înlocuirea religiei dominante, nu 
prezentarea coabitării dintre ea și Stat. 


Tranziţia conceptuală 


Voina a definit frumuseţea drept „motorul principal al vieţii”, cultivat „după 
criterii ştiinţifice”, în timp ce „cosmetologia” reprezenta ştiinţa frumuseții. Cele trei 
mari capitole ale cosmetologiei au reprezentat trei volume dintr-o serie publicată la 
Editura Cugetarea — Georgescu Delafras, cuprinzând Îngrijirea tenului, Igiena şi 
estetica părului şi Siluetă și frumuseţe. După cum le-a prezentat în Îngrijirea 
tenului, aceste lucrări analizau „treptat şi în detaliu, sub aspectul lor igienic și 
estetic” zonele anatomice relevante cosmetologiei alături de „îndrumări scrise pe 
înţelesul tuturor”*. Cosmetologia era o ştiinţă a înfrumuseţării organizate „raţional 
şi sistematic”, ieşind astfel din sfera „medicinii băbeşti”. Etimologic, termenul 
provine de la grecescul kosmeo definit ca „a împodobi”, pe când kosmesis însemna, 
în concepţia sa, „podoabă”, şi se afla la originea termenului de cosmetic, definit de 
autor ca „substanță chimică utilizată în tehnica machiajului”. Dincolo de aspectele 
de senzualitate detaliate de autor ca motiv principal al înfrumuseţării mai ales 
pentru femei, autorul a considerat cristalizarea cosmeticii „în cadrul științific al 
medicinii” pentru a opri „empirismul profesioniştilor de ocazie” periculoși tocmai 

ei „337 


Cosmetologia era deci ştiinţa care repara trecutul cosmeticii marcat de „o confuzie 


30 Aurel Voina, Îngrijirea tenului și a părului, București, Edit. Medicală, 1959, p. 5-6. 

31 Aurel Voina, Îngrijirea tenului, p. 25. 

% Aurel Voina, Îngrijirea tenului și a părului, p. 10. 

3 Aurel Voina, Oficiul eugenic, „Buletin eugenic şi biopolitic”, an VII, nr. 8—9-10, august— 
septembrie-octombrie 1936, p. 255-256, 255-264. 

34 Ibidem, p. 258. 

35 Matthew Feldman, Marius Turda, „Clerical Fascism” in Interwar Europe: An Introduction, 
„Totalitarian Movements and Political Religions”, vol. 8, nr. 2, 18 mai 2007, p. 205-212. DOI 
10.1080/14690760701321098. 

3 Aurel Voina, Îngrijirea tenului, p. 5-6. 

37 Ibidem, p. 31-32. 

penibilă şi nenumărate erezii păgubitoare”, fiind el însuşi nedumerit de motivul 
pentru care femeile erau exigente în materie de modă, dar nu şi de produsele 
cosmetice. Deşi prezentată drept ştiinţă, cosmetologia era eminamente spirituală. 
Perfecționarea fizicului se realiza „ţinând seama de faptul că fiinţa omenească nu 
este alcătuită numai din materia plastică susceptibilă de perfecţionare”, ci este 
însuflețită de spirit, sursa personalității. Astfel, într-un paragraf tipărit cursiv, 
Voina evidenția caracterul cosmetologiei de înfrumusețare „plastică sub egida 
spiritualizării”, permiţând ca „spiritul particular al sexului să se poată degaja mai 
liber din frumuseţea perfecționată a materiei”. Astfel, explica autorul, se lămurea 
legătura strânsă dintre eugenie, cu tendinţa „să perfecționeze omul de mâine din 
punct de vedere fizic, intelectual şi moral”, şi cosmetologie, al cărei scop era „să 
perfecționeze fizicul omului de azi”. Cosmetologia era deci un instrument practic 
de corectare şi prevenire a defectelor fizice din prezent pentru a „îndruma tehnica 


A 


înfrumusețării pe drumuri luminate de concepții strict ştiinţifice” în „dezvoltarea 
omului de mâine, crescut în religia propovăduită de eugenie”**. 

Fiind un studiu introductiv relevant şi pentru volumele următoare din serie, 
Îngrijirea tenului se ocupă şi de aspecte generale ale frumuseţii. Primul capitol este 
dedicat frumuseţii ca mod de viață în natură, la societăţile „oamenilor primitivi”, în 
sfera privată și profesională, apoi urmăreşte aspectele sale științifice și relația cu 
frumuseţii din timpurile biblice până în vremea sa şi un subcapitol dedicat istoriei 
frumuseţii feminine. Următoarele capitole oferă date practice anatomice, tipurile de 
ten, mijloacele folosite în îngrijirea tenului, culminând cu un capitol intitulat Sufler și 
frumusețe în asociere cu ideea de „sex-appeal” şi cu procesul de îmbătrânire”. 

Îngrijirea tenului și a părului din 1959 oferă o schimbare semnificativă de 
limbaj şi structură conceptuală, o dovadă indirectă a supravieţuirii profesionale 
după 1948. Structura volumului păstrează forma din volumele sale anterioare. 
Acesta tratează impactul bolilor asupra tenului, sănătatea din punct de vedere 
endocrinologic şi ginecologic, aspecte anatomice relevante, tipurile de ten, efectele 
îmbătrânirii şi tratarea acestora, igiena corporală şi a tenului, prepararea și 
aplicarea produselor cosmetice şi a măștilor, machiajul, o listă de aşa-numite 
„accidente şi superstiții cosmetice” şi un capitol despre îngrijirea, aranjarea şi 
colorarea părului“. Această transbordare terminologică ar putea fi atribuită ideii lui 
Ricoeur de abuz al „memoriei manipulate” de către „deţinătorii puterii”!. Deşi 
acest caz face trimitere la auto-cenzură, la un „abuz de uitare”, în cadrul unei 
analize ce conectează memoria şi identitatea colectivă şi personală, observând atât 
fragilitatea memoriei, cât şi a identităţii. Abuzul de uitare întâlnit în textul din 1959 


3 Ibidem, p. 33-35. 

% Ibidem, p. 265-268. 

10 Aurel Voina, Îngrijirea tenului şi a părului, p. 161-168. 
+! Paul Ricoeur, Memoria, istoria, uitarea, p. 102. 

resimțită ca o amenințare”, mai ales în contextul ideologiei, aici ciocnirea dintre 
identitatea scriitorului şi cea a Statului, la frontiera dintre „revendicarea identității 
şi, respectiv, expresiile publice ale memoriei”“?. 

Deşi informaţiile şi sfaturile practice pot fi considerate evoluţii firești ale 
scrierilor sale anterioare, diferenţa de discurs din introducere este frapantă. Dispare 
orice mențiune a termenului de ,eugenie”, dar se păstrează structura conceptuală o 
reformulată într-un limbaj potrivit României comuniste. De asemenea, în 
prezentarea istoriei cosmeticii din România în special, autorul a preluat aversiunea 
față de trecut din discursul contemporan, blamând „starea confuză din trecut” şi 
lipsa de preocupare pentru perfecțiunea fizică din medicină, înregistrată, „până de 
curând”. De aici s-ar putea concluziona că autorul și-a invalidat propriile eforturi 
din perioada interbelică, cel puţin la nivel retoric. După cum a afirmat chiar Voina, 
medicina şi cosmetica din România interbelică nu ajunseseră la rafinamentul tehnic 
necesar pentru ştiinţa denumită de acesta „cosmiatrie”, definită ca „perfecţionarea 
frumuseţii fizice în spirit medical şi biologic”, ocupându-se printre altele de 
„educaţia sanitară cosmetică a maselor populare”. Totuşi, într-un articol publicat 
în Italia, dar scris în franceză, în 1971 de E.. Bologa, Voina era creditat ca 
fondator al „conceptului cosmetologic și cosmiatric de medicină estetică”. De 
asemenea, acesta publicase o lucrare în revista La Presse medicale din Paris ce 
explica etimologic și terminologic cosmetica, cosmetologia şi cosmiatria”. 

De această dată, definea termenul grecesc kosmeo ca acțiunea de „a 
perfecționa în înţeles biologic”. Sufixul de „-iatrie” sugera apartenența la medicină, 
iar ca ştiinţă, cosmiatria „ne obligă la o ţinută medicală, ferită de dibuiri şi influenţe 
empirice”. Această redenumire poate fi interpretată ca o încercare de neutralizare 
a istoriei, prin radierea trecutului său profesional şi prin rescrierea conceptelor 
definite de acesta ca ideolog al eugeniei. Schimbarea subtilă, dar esențială de sufix, 
de la cosmetologie, cu o etimologie ce duce la ideea de Jogos ca simbol al 
inteligenţei, intelectualităţii şi elitelor, la cosmiatrie ca ştiinţă populară. Poate de 
asemenea motiva şi rescrierea identitară de la intelectualul Docenr Dr. Aurel Voina, 
la Dr. Aurel Voina, tehnician şi medic. Prin aceste schimbări aparent insignifiante, 
s-a şters aspectul spiritual al cosmetologiei, în favoarea cosmiatriei, mult mai 
potrivită idealurilor materialismului dialectic. Toate acestea pot fi atribuite și 
istoriei sale personale, ca membru activ al Gărzii de Fier din 1940, ocupând şi o 
poziţie oficială în „guvernul de coaliţie Antonescu-legionari”“”, parte a unui grup 


* Ibidem, p. 103-104. 

% Aurel Voina, Îngrijirea tenului şi a părului, p. LL. 

+E.I. Bologa, Rumanian Dermatologist Aurel Voina, Founder of the Cosmetologic and 
Cosmiatric Concept of the Esthetic Medicine, „Giornale italiano di dermatologia. Minerva 
dermatologica”, vol. 46, nr. 3, martie 1971, p. 118-120. 

45 Aurel Voina, Cosmetique, cosmetologie, cosmiatrie; considerations €tymologiques et 
terminologiques, „La Presse medicale”, vol. 66, nr. 11, 8 februarie 1958, Paris, p. 233. 

45 Aurel Voina, Îngrijirea tenului şi a părului, p. LL. 

7 Maria Bucur, op.cit., p. 74. 

de eugenişti care au acceptat o asemenea colaborare“. A fost şi co-autor al unei 
legi din 1939, din timpul guvernării Armand Călinescu, prin care se reglementau 
responsabilităţile celor ce ofereau servicii şi tratamente de înfrumusețare“ valabilă 
până în 1978%, iar aceasta din urmă a fost abrogată în 2006*!. Deși mai puţin 
prezent în enciclopedii şi istorii relevante decât alți eugeniști care au supravieţuit 
aproape intacţi în noul regim, influenţa sa ştiinţifică rămâne prezentă. Un exemplu 
ar fi de frumuseţe şi sănătate Apiestetic, inaugurat în 2014 de Adriana Popovici, 
Neli Pfeiffer si loana Angelescu, pornind de la ideile cosmetologiei lui Voina”?. 
Baza cosmetologiei era dermatologia. Chiar dacă toate specializările 
medicale ar avea o anmită legătură cu estetica, pentru Aurel Voina din 1959, 
dermatologia era ştiinţa cu „sarcini deosebit de importante”, chiar şi limitate doar 
la tratarea bolilor de piele. Autorul a lăudat faptul că „îngrijirea frumuseții fizice a 
luat un mare avânt”, „în ultimul timp”, prin factori definiți de acesta ca „renașterea 
şi intensificarea vieții sportive”, „afirmarea concepțiilor preventive în medicina 
ştiinţifică” şi apariția femeii „muncitoare”, un produs al înlăturării inegalității de 
gen care fusese „întreținută de interesele burgheziei” %. Datoria „elementară” a 
femeii muncitoare era păstrarea unei imagini „sobre, discrete şi raționale” din punct 
de vedere cosmetic. Astfel „avântul culturii fizice” sus-menţionat din introducerea 
Îngrijirii tenului din 1938, alături de „progresele uimitoare ale medicinii”S+ sub 
auspiciile eugeniei şi-au pierdut valabilitatea, iar „omul de mâine” interbelic fusese 
uitat pentru „omul nou”. Pentru Voina, România de la finele anilor '50 se bucura 
de „toate premisele pentru a pune pe baze ştiinţifice îngrijirile cosmetice și a 
suprima superstițiile şi practicile dăunătoare”. Eludând discursul său similar din 
perioada interbelică, Voina lăuda importanţa acordată culturii fizice şi sportului, iar 
în cazul medicinei, „orientarea ei către profilaxia bolilor”, cu o atenţie deosebită 
faţă de igienă și activități „de educaţie sanitară a maselor de oameni ai muncii”. În 
plus, datorită bazei ştiinţifice a cosmeticii, se puteau crea produse de calitate”. 
Astfel, această tranziție terminologică de la „cosmetologie” la „cosmiatrie” 
ilustrează un proces mult mai complex de manipulare a memoriei şi identității 


49 Ibidem, p. 282-283. 

4 Carol al II-lea al României, Decrete regale. Ministerul Sănătății și Asistenţei Sociale, 
„Monitorul Oficial al Regatului României”, an CVII, nr. 130, 9 iunie 1939, p.2. 

50 Legea nr. 508/1939 privind practica de cosmetician, „Indaco Lege5 Online”, https://lege5. 
ro/Gratuit/g42dqmbw/legea-nr-508-1939-privind-practica-de-cosmetician, 5 mai 2021, accesat: 9 mai 2021. 

SI Legea nr. 3/1978 privind asigurarea sanatatii populatiei, „Indaco Lege5 Online”, https:// 
lege .ro/Gratuit/he3dkmjs/legea-nr-3-1978-privind-asigurarea-sanatatii-populatiei, S$ mai 2021, accesat: 
9 mai 2021. 

52 Redacţia Wall-Street, Ai auzit de cosmetologie ? Prima astfel de şcoală îşi începe 
cursurile pe 15 februarie, Wall-Street.ro, https://www.wall-street.ro/articol/Careers/160307/ai- 
auzit-de-cosmetologie-prima-astfel-de-scoala-isi-incepe-cursurile-pe-15-februarie.html, 21 ianuarie 
2014, data accesării 9 mai 2021. 

5 Aurel Voina, Îngrijirea tenului și a părului, p. 9-10. 

5 Aurel Voina, Îngrijirea tenului, p. 5. 

55 Aurel Voina, Îngrijirea tenului şi a părului, p. LL. 

personale sau profesionale care implică şi o radiere a trecutului „nepotrivit”. Deși 
discursul tehnic şi sfaturile practice de îngrijire și înfrumusețare au rămas în mare 
parte neschimbate, încadrarea teoretică și mai ales ideologică a suferit modificări 
esenţiale. De asemenea, şi tipul de femeie vizată de acest tip de manuale a trecut 
prin intervenţii cosmetice importante, de la doamna elegantă şi intelectuală 
probabil de clasă mijlocie din perioada interbelică, la femeia muncitoare, cu nevoi 
eminamente materiale. Totuși, scopul principal era înfrumusețarea pentru a se face 
plăcute, amândouă, ridicând pe cât posibil potenţialul de perpetuare a speciei. În 
mod similar, cosmetologia cerea o perfecţiune fizică şi spirituală în legătura sa 
strânsă cu igiena şi cugenia. Pe de altă parte, cosmiatria rămânea doar la partea 
medicală şi palpabilă a procesului cosmetic. Ideologizarea unor manuale de igienă 
pentru elevi sau cosmetică şi frumuseţe pentru femei este de asemenea un simptom 
al implicării politicului în viaţa practică. Efectul acestor eforturi dincolo de 
acțiunile legislative şi coercitive, totuși, este mult mai greu de cuantificat, având în 
vedere subiectivitatea cititorilor şi incidențele situațiilor în care cititoarele treceau 
peste introducerile ideologice, direct la informațiile şi rețetele căutate. Astfel, 
Voina rămâne un personaj complex, un medic apreciat, dar bântuit de memoria și 
istoria anterioare anului 1948. 


